Uurali kaja

pisi
"Uurali kaja" on soome-ugri ja samojeedi rahvaste teemaline püsinäitus Eesti Rahva Muuseumis.

Näitust valmistati ette aastatel 2008–2016 ja see avati ERMi vastvalminud majas 2016. aasta oktoobris. Ekspositsioon hõlmab 1100 m2, paikneb kuues saalis ja neid ühendavates käiguteedes ning läbib kahte korrust. Fookuses on riigita soome-ugri ja samojeedi rahvad ning nende kultuur. Eksponeeritud on 19 uurali rahva etnograafilisi esemeid, multimeediavahendite abil on esindatud 25 rahvast. Oma rahvusriigiga eestlased, soomlased ja ungarlased on sel näitusel käsitletud vaid riivamisi.

Põhiosa näituse etnograafilistest eksponaatidest, nagu rõivad, tarbeesemed ja tööriistad (ligikaudu kümnendik ERMi soome-ugri esemekogust) pärineb 20. sajandi esimesest poolest ja keskpaigast, vanimad eksponaadid aga isegi 19. sajandi algusest. Neid täiendavad multimeediainstallatsioonid, sh puutetundlikud ekraanid info ja mängudega, spetsiaalselt näituse jaoks valminud soome-ugri rahvaste lugudel põhinevate animafilmide paneelid, valgusjõgi jms. Ekspositsiooni elustab ka hiiglaslik, kogu näitust kattev heliinstallatsioon. 

 Näituse ülesehitus 
pisi
"Uurali kaja" esimeses sissejuhatavas saalis saab ülevaate uurali rahvaste arvukusest ja asualadest, keelkonna keelepuuinstallatsioon näitlikustab soome-ugri ja samojeedi keelte sugulust ning võimaldab kuulata vanimaid ühistüvega sõnu. Teine saal jätkab teemat: siin selgitatakse uurali rahvaste geneetilise suguluse küsimust, näidatakse videomaterjali abil nende tänapäeva eluolu ning tutvustatakse eri autorite vaateid-tähelepanekuid soome-ugri rahvaste kohta alates vanimatest kirjapanekutest kuni nüüdisaegsete teadlaste ja kirjanike mõteteni. 

Keskne osa jaotub nelja saali vahel: valgusjõel liikuv külastaja suunatakse esmalt permi, siis volga, seejärel läänemeresoome ja viimaks põhjarahvaste saali. Rahvad on rühmitatud keelelise ja geograafilise läheduse ning eluviisi alusel. Kõike seob ja raamistab meeste-naiste suhete teema: kuidas nende traditsioonilised rollid ja ülesanded väljenduvad maailmamõistmises, igapäevases elukorralduses ja materiaalses kultuuris; kuidas need rollid teineteist täiendavad ning kas või kuidas need on muutunud. Ajaliselt hõlmab ekspositsiooni põhiosas kajastatav soome-ugri rahvaste eluolu tinglikult 20. sajandi esimest poolt. 

Permi rahvaste saal tutvustab komisid ja udmurte neile omase koduse maailma kaudu komi tare ja udmurdi aida näitel. Volga rahvaste saalis saab tutvuda maride, ersade ning mokšadega. Keskmes on pulmapeostseen: udmurdi neiu ja mari noormehe abiellumine näitab lähedasi suhteid kahe naaberrahva vahel. Läänemeresoome rahvaste saalis on neli põhiteemat: karjala saun, vepsa alepõllundus, lahkunute mälestamine vadjalastel ning liivi merekalastus. Põhjarahvaste saalis on keskselt eksponeeritud saami koda, handi metsalaager ja mansi kosimisrituaal.

Näituse meeskond 
Näituse tegemisega oli seotud kokku ligikaudu 200 inimesttäielik nimekiri Jääts 2018, lk 142–144.

 Kuraatorid: Art Leete (kontseptsioon), Svetlana Karm (juhtkuraator), Piret Koosa, Indrek Jääts, Madis Arukask, Nikolai Kuznetsov.
 Arhitektuur: Janken Wisespace (Jan Graps, Anne Määrmann, Ken Kristjan Ruut).
 Disain: Velvet (Kristian Kirsfeldt, Kaarel Vahtramäe, Martin Kenkmaa, Siim Tikk, Magnus Haravee, Kadri Pukk).
 Multimeedia: Velvet (Keijo Kraus, Pärtel Vurma, Reimo Unt, Madis Lunkov, Rainer Kull, Kaimo Kure, Reijo Lell).
 Helikujundus: Taavi Tulev.
 Produtsendid: Viljar Pohhomov (ERM), Mart Lankots (Velvet).

 Tunnustus 
 Muuseumirott (parim püsinäitus) 2016
 Euroopa Disainiauhindade (European Design Awards) peapreemia 2017
 Eesti Sisearhitektide Liidu aastapreemia 2017
 ADC*E Eesti Disainiauhinnad 2017
 Avatud Eesti Fondi Koosmeele auhind 2017

 Pilte 

Vaata ka 
 Kohtumised

Viited

 Kirjandus 

 Jääts, Indrek (koostaja) 2018. Uurali kaja: Soome-ugri ja samojeedi rahvad. Tartu: Eesti Rahva Muuseum.
 Karm 2011 = Карм, Светлана 2011. Эхо Урала в Эстонском национальном музее, или музеологический аспект эстонского концепта „финно-угорский мир“. – Ежегодник финно-угорских исследований 3, ред. Н. И. Леонов, А. Е. Загребин, А. В. 
 Ишмуратов, Р. В. Кириллова, Д. И. Черашняя. Ижевск: Издательство Удмуртский университет, 98–110.
 Karm, Svetlana; Art Leete. 2014. Eesti Rahva Muuseumi soome-ugri püsinäituse kujunemislugu. – Soome-ugri sõlmed 2013. Tallinn: Fenno-Ugria, 70–77. 
 Karm, Svetlana; Art Leete. 2015. Ethics of Ethnographic Attraction: Reflections on the Production of the Finno-Ugric Exhibitions at the Estonian National Museum. – Journal of Ethnology and Folkloristics, Vol. 9, No. 1, 99–121.
 Karm, Svetlana; Leete, Art; Tender, Priit (koostajad) 2017. Uurali kaja: 9 animeeritud juttu soome-ugri naistest ja meestest. Tartu: Eesti Rahva Muuseum.
 Karm, Svetlana; Leete, Art 2018. Uurali kaja Eesti Rahva Muuseumis. Eesti Rahva Muuseumi aastaraamat, 61, 14–43. 
 Kuidas peaks välja nägema maailma parim soome-ugri näitus? Uurali kaja – Eesti Rahva Muuseumi püsinäitus. 2017 – Eesti Rahva Muuseumi püsinäitus. 
 Laurits, Peeter 2017. "Uurali kaja" fotopanoraamide lugu: montaaž ja trükkimine. – Soome-ugri sõlmed 2016, 59–64.
 Männik, Triin; Kristian Kirsfeldt, Jan Graps. 2017. Soome-ugri näitus. – Maja 1–2, 92–95. 
 Mutso, Margit. 2013. Näitus – ainulaadne meeleline kogemus. – Sirp, 25. aprill. 

 Välislingid 

 Kajastus 
 Laanisto, Lauri 2016. Ümbernurgalugude jahil. – Eesti Rahva Muuseumi ajaveeb. 
 Lehtinen, Ildiko 2017. "Uurali kaja" võrdluses soome-ugri rahvaste ekspositsioonidega mujal. – Soome-ugri sõlmed 2016, 65–68.
 Mägi, Marilyn 2016. ERM: segadusseajav sisu kindlas kuues. – Universitas Tartuensis, 10.
 Petolai, Berit 2016. Kajad sinus eneses. ERMi soome-ugri püsinäitusel. – Eesti Rahva Muuseumi ajaveeb. 
 Salve, Kristi 2016. Keelepuu varjus. – Eesti Rahva Muuseumi ajaveeb.
 Seljamaa, Elo-Hanna 2017. Peegelduv heli. – Sirp, 27. jaanuar.
 Sepp, Eva Liisa 2017. Kuidas Eesti Joonisfilm palus meestel teed juhatada. – Sirp, 25. mai.
 Silla, Priit 2017. Kes poleks kuulnud? Aga näinud? – Sakala, 22. veebruar.
 Zõbin, Janno 2017. Läbinisti šovinistlik soome-ugri ilm. – Sirp, 7. juuli.
 Leete, Art 2023. Art Leete: soome-ugri murede allikas. – ERR, 11 november.

 Näituse veebituurid 
 Uurali kaja: soome-ugri keelesugulus Eesti Rahva Muuseum
 Uurali kaja: marid, ersad ja mokšad Eesti Rahva Muuseum
 Uurali kaja: karjalased ja vepslased Eesti Rahva Muuseum
 Uurali kaja: saamid ja handid Eesti Rahva Muuseum
 Uurali kaja: komid ja udmurdid Eesti Rahva Muuseum

Kategooria:Eesti Rahva Muuseum
Kategooria:Eesti näitused